stanford-oval/wikipedia huggingface dataset:
Heikki Pälve

Heikki Pälve (s. 1954 Jyväskylän maalaiskunta) on suomalainen lääkäri ja ammattiyhdistysjohtaja.
Pälve on toiminut toukokuusta 2005 alkaen Suomen Lääkäriliiton toiminnanjohtajana. Hän seurasi tehtävässä eläkkeelle siirtynyttä Markku Äärimaata, joka oli ollut toiminnanjohtajana vuodesta 1982. Aikaisemmin Pälve on toiminut Lääkäriliiton puheenjohtajana, vuosina 2001–2003, ja liiton valtuuskunnan jäsenenä, vuosina 1986–1991 ja 1995–2000.
Pälve on koulutukseltaan lääketieteen ja kirurgian tohtori, joksi hän väitteli Turun yliopistossa vuonna 1991. Lääketieteen lisensiaatiksi hän valmistui vuonna 1980 ja anestesiologian erikoislääkäriksi vuonna 1987. Ylioppilaaksi hän kirjoitti vuonna 1974  Jyväskylän maalaiskunnan (vuoden 2009 kuntaliitoksen jälkeen Jyväskylä) Vaajakosken lukiossa. Ennen siirtymistään Lääkäriliiton toiminnanjohtajaksi Pälve on työskennellyt muun muassa anestesiologian erikoislääkärinä Turun yliopistollisessa keskussairaalassa ja anestesiologian, tehohoidon ja ensihoidon opettajana Turun yliopistossa.
Pälve on myös kunnallispoliitikko, puolueenaan kokoomus. Hän oli Turun kaupunginvaltuuston jäsen 2005-2012. Kunnallisvaaleissa 2004 hän sai 1027 ääntä (neljänneksi eniten Turun kokoomusehdokkaista) ja kunnallisvaaleissa 2008 609 ääntä (kuudenneksi eniten kaupunkinsa kokoomusehdokkaista).
Pälve on naimisissa ja hänellä on kaksi lasta, molemmat poikia.
Chrysler LHS

| Chrysler LHS |
| --- | --- |
 Chrysler LHS (1999-2001)
Valmistustiedot
Valmistusmaa:   Kanada
Valmistaja:  Chrysler Corporation (1994-1997) DaimlerChrysler (1999-2001)
Valmistusvuodet:  1993-1997 1999-2001
Korimalli:  4-ovinen sedan
Luokka:  Full-size
Edeltäjä:  Chrysler Imperial
Seuraaja:  Chrysler Concorde Limited
Teknisesti samankaltaisia:  Chrysler New Yorker Chrysler Concorde Chrysler 300M Eagle Vision Dodge Intrepid
Tekniset tiedot
Polttoaine:  bensiini
Vetotapa:  etuveto
Mitat
Pituus:  5 268 mm
Leveys:  1 890 mm
Korkeus:  1 422 mm
Chrysler LHS on Chryslerin full-size -luokan automalli. Ensimmäinen sukupolvi esiteltiin toukokuussa 1993, ja 1994 oli auton ensimmäinen mallivuosi.
Sukupolvet

Ensimmäinen sukupolvi
(1994–1997)
Toinen sukupolvi
(1999–2001)
Aiheesta muualla

Kuvia tai muita tiedostoja aiheesta Chrysler LHS Wikimedia Commonsissa
Curien laki

Curien laki on paramagneettisten aineiden magnetoitumista koskeva laki. Paramagneettisen aineen atomeilla on pysyvä magneettinen momentti. Heikossa ulkoisessa magneettikentässä lämpöliike estää niiden järjestäytymisen, mutta vahvassa kentässä niiden magneettiset momentit järjestäytyvät kentän suuntaisiksi. Jos vain pieni osa atomeista on järjestäytyneitä, aineen magnetoituman ja ulkoisen kentän välinen riippuvuus saadaan Curien laista:
M={\frac {DN}{VT}}H,
missä D on ainevakio, M aineen magnetoituma ja H magneettikentän voimakkuus. Curien laki vastaa PTV-systeemiä.
Kappaleen tällöin saama magneettinen momentti saadaan kertomalla tämä sen tilavuudella tai voidaan laskea myös seuraavasti:
\mu ={\frac {DN}{T}}H.
Laki on saanut nimensä keksijänsä, Pierre Curien mukaan. Curien laki pätee vain ideaalitapauksille ja tarkemmin paramagneettisen aineen käyttäytymistä kuvaa Curien–Weissin laki.
Heikki Pusa

Heikki Pusa (s. 30. marraskuuta 1954 Lauritsala) on suomalainen urheiluvalmentaja ja entinen maajoukkuetason suunnistaja. Hän oli suunnistuksen SM-kilpailussa normaalimatkalla pronssilla 1977 ja hiihtosuunnistuksessa moninkertainen nuorten mestari sekä miesten sarjassa viestimestari (Lappeen Riento) 1983. Pusa on koulutukseltaan liikunnanohjaaja. Hän on toiminut lukuisissa valmennustehtävissä ja kuntien liikuntavirkamiehenä. Hiihtoliitossa Pusa on toiminut valmennuspäällikkönä ja naishiihtäjien päävalmentajana Lahden MM-hiihdoissa 1989, joissa Suomi sai huikean menestyksen. Hän on ollut myös useiden arvokilpailuissa kilpailleiden hiihtäjien ja suunnistajien henkilökohtainen valmentaja.
Heikki Herlin (s. 1990)

Heikki Juho Kustaa Herlin (s. toukokuu 1990) on Niklas Herlinin poika, koulutukseltaan valtiotieteiden ylioppilas. Toukokuussa 2020 hänestä tuli Cargotecin, Alma Median ja Oriolan suuromistaja, kun hän peri omistukset isältään. Hän hallinnoi omistuksiaan sijoitusyhtiöidensä Mariatorp Oy:n ja Heikintorppa Oy:n kautta. Talouslehti Forbesin laskelman mukaan perittävä omaisuus oli Niklas Herlinin kuollessa 1,7 miljardia dollaria ja sen arvokkain osa oli Koneen osakkeita. Vuodesta 2022 lähtien Herlin on ollut Alma Median hallituksen jäsen.
Herlinin pörssinoteeratun omaisuuden arvo oli vuonna 2022 noin 1,2 miljardia euroa.
Herlin meni naimisiin vuonna 2013, ja hänellä on yksi sisko. Hän julkaisi syksyllä 2020 muistelmateoksen Tuollapäin on highway, joka kertoo Niklas Herlinistä.
Aiheesta muualla

Sitaatteja aiheesta Heikki Herlin (s. 1990) Wikisitaateissa
Hofors

| Hofors |
| --- | --- |
 Hoforsin keskustaa.
 Hofors
 Koordinaatit: 60°33′N, 16°17′E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Hoforsin kunta
Pinta-ala:  
 – Maa:  6,97 km²
Väkiluku:  6 681
 – Väestötiheys:  958,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hofors on samannimisen Hoforsin kunnan keskustaajama. Se sijaitsee Gävleborgin läänissä ja Gästriklandin historiallisessa maakunnassa Keski-Ruotsissa. Vuoden 2010 lopussa taajamassa oli 6 681 asukasta.
Hoforsin väkiluku on ollut laskussa vuosikymmeniä. Enimmillään taajamassa oli yli 12 000 asukasta 1960-luvulla.
Väestönkehitys

| Hoforsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 10 151 | 10 151 |
| 1965 | 1965 |    | 12 063 | 12 063 |
| 1970 | 1970 |    | 11 671 | 11 671 |
| 1975 | 1975 |    | 11 459 | 11 459 |
| 1980 | 1980 |    | 10 059 | 10 059 |
| 1990 | 1990 |    | 8 826 | 8 826 |
| 1995 | 1995 |    | 8 191 | 8 191 |
| 2000 | 2000 |    | 7 438 | 7 438 |
| 2005 | 2005 |    | 7 020 | 7 020 |
| 2010 | 2010 |    | 6 681 | 6 681 |
Lähde: Statistiska centralbyrån (SCB). Hofors kasvoi yhteen Robertsholmin kanssa vuonna 1975.
Aiheesta muualla

Kuvia tai muita tiedostoja aiheesta Hofors Wikimedia Commonsissa
Gävleborgin läänin kuntien keskustaajamat
Heikki Pukki

Heikki Yrjänänpoika Pukki (noin 1620 – 1684) oli suomalainen Vähässäkyrössä asunut talonpoika ja veronkantaja. Kirjoitustaitoisen Pukin säilynyt muistiinpanokokoelma vuosilta 1664–1684 on nykyisin Helsingin yliopiston kirjastossa. 1600-luvulla kirjoitustaito oli vielä suhteellisen harvinaista talonpoikaisväestön keskuudessa. Pukin muistiinpanot ovat varhaisin tunnettu näyte eteläpohjalaisesta kansankielestä.
Heikki Pukki asui Vähänkyrön Kuuttilan kylän Pukin eli Pukkilan talossa. Hänen veljensä Simma (Simon) Bock (k. 1682) toimi henkikirjurina ja revisiomittarina Liivinmaalla. Toinen veli Tuomas Jaakonpoika Pukki oli Vaasassa kauppias Herman Rossin kirjurina.
Heikki Pukin muistiinpanoista löytyy muun muassa suuri määrä 1600-luvulla käytössä olleita henkilönimiä. Muistiinpanot käsittelivät enimmäkseen veronkantoa. Pukki toimi kotikylässään kuudennusmiehenä ja keräsi veroluonteiset maksut asukkailta tilittäen ne sitten nimismiehelle tai kruununvoudille.
Aarno Malin ja Toivo Kaukoranta julkaisivat Pukin muistiinpanot Virittäjä-lehden numerossa 31/1927 (Vähäkyröläisen talonpojan Heikki Yrjänänpoika Pukin suomenkieliset muistiinpanot vuosilta 1664-1684).
Hokuto no ken

Hokuto no ken (jap. 北斗の拳, ”Otavan nyrkki”) on japanilainen anime- ja mangasarja. Sen on käsikirjoittanut Buronson ja piirtänyt Tetsuo Hara. Mangaa julkaistiin alun perin Shūkan Shōnen Jump -lehdessä vuosina 1983–1988. Animea tehtiin televisioon kaksi sarjaa vuosina 1984–1987 ja 1987–1988. Sekä elokuva  Fist of the North Star vuonna 1986.
Animesarjaa on myöhemmin jatkettu nimellä Shin Hokuto no Ken (New Fist of the North Star) vuosina 2003-2004 kolmen jakson verran.
Aiheesta muualla

http://www.hokuto-no-ken.jp/ (japaniksi)
Haumea

| 136108 Haumea |
| --- | --- |
 2003 EL61 

Löytäminen
Löytäjät:  Ortiz et al. / Brown et al.
Löytöaika:  28. joulukuuta 2004
Kiertoradan ominaisuudet
Keskietäisyys Auringosta:  6 484 000 000 km 43,335 AU
Pienin etäisyys Auringosta:  5 260 000 000 km 35,164 AU
Suurin etäisyys Auringosta:  7 708 000 000 km 51,526 AU
Eksentrisyys:  0,18874
Kiertoaika Auringon ympäri:  285,4 a
Keskiratanopeus:  4,484 km/s
Inklinaatio:  28,19
Kuiden lukumäärä:  2
Fyysiset ominaisuudet
Läpimitta:  ~1960×1518×996 km
Massa:  (4,2±0,1) × 1021 kg 
Putoamiskiihtyvyys pinnalla:  0,44 m/s2
Pyörähdysaika:  0,16314±0,00001 d
Absoluuttinen kirkkaus:  0,1
Albedo:  0,7±0,1
Pakonopeus:  0,84 km/s
Pinnan lämpötila:  alin: - keski: 32±3 K ylin: -
Haumea (symboli: , virallisesti 136108 Haumea)  on Neptunuksen radan ulkopuolella kiertävä kääpiöplaneetta eli plutoidi, jonka uskotaan kuuluvan Kuiperin vyöhykkeeseen. Sen väliaikainen nimi oli 2003 EL61 ja sille annettiin epävirallinen lempinimi "Santa". Kohde kuuluu cubewanojen ryhmään.
Taivaankappaleen löydöstä on ollut kiistaa kahden eri tutkijaryhmän välillä (José Luis Ortiz Moreno et al. Instituto de Astrofísica de Andalucíasta (Espanja) ja Mike Brown et al. Caltechista (Yhdysvallat)). IAU:n Minor Planet Center (MPC) antaa nykyään kunnian löytämisestä Ortizin ryhmälle, jotka ennättivät ensimmäisenä julkaisemaan tiedon. Kohteelle annettu lempinimi "Santa" tulee siitä, että Brownin ryhmä havaitsi taivaankappaleen joulun tienoilla, 28. joulukuuta 2004. Taivaankappaleesta oli kuitenkin otettu kuvia jo 6. toukokuuta 2004. Nimen virallistamisen esti se, että on jo olemassa asteroidi 1288 Santa. Lisäksi nimi olisi ollut IAU:n nimeämissuositusten vastainen. Lopulta päädyttiin kuitenkin Haumea-nimeen havaijilaisen mytologian Haumea-jumalattaren mukaan.
Fysikaaliset ominaisuudet

Haumea sijaitsee tällä hetkellä 51 AU etäisyydellä Auringosta. Kiertoradan eksentrisyyden ansiosta se on lähimmillään 35 AU etäisyydellä Auringosta. Itse Haumean halkaisijan arvioidaan olevan noin 1600 km eli 70 % 134340 Pluton halkaisijasta. Koska kohdetta kiertää kuu on sen massaksi pystytty määrittämään 4,2±0,1 ×1021 kg mikä on noin kolmasosa Pluton massasta.
Kirkkaudenvaihtelun perusteella kohteen pyörähdysajaksi on saatu 3,9154 ± 0,0002 tuntia, mikä tekee Haumeasta Aurinkokunnan nopeimmin pyörivän yli 100km läpimittaisen kappaleen. Erittäin nopean pyörimisen vuoksi kappaleen on täytynyt venyä ellipsoidin muotoiseksi. Infrapunahavaintojen perusteella Haumean pinnalla on runsaasti vesijäätä. Kohteen keskitiheys näyttää kuitenkin olevan korkea, minkä perusteella se koostunee enimmäkseen kivestä.
Tulevaisuudessa Haumea tulee kokemaan lähikohtaamisia Neptunuksen kanssa. Tämän seurauksena sen rata saattaa muuttua niin, että kohde päätyy lyhytjaksoiseksi komeetaksi Aurinkokunnan sisäosiin.
Haumean kuut

Kohteella tunnetaan kaksi kuuta. Näistä Hi’iaka (S/2005 (136108) 1, lempinimeltä "Rudolph") massaksi on arvioitu noin 1 % edellisen massasta. Sen kiertoaika on 49,12 ± 0,03 vuorokautta ja läpimitta noin 310 km. Heijastusspektrissä näkyy voimakas absorptio infrapuna-alueella, mikä viittaa siihen, että suuri osa kuun pinnasta on vesijään peittämää.
Toisen kuun, Namakan (S/2005 (136108) 2, lempinimeltä Blitzen), kiertoaika on 34,7 ± 0,1 vrk ja sen ratataso on 39 ± 6° vinossa ensimmäisen kuun ratatasoon nähden. Kirkkauden perusteella sen läpimitta lienee noin 170 km ja massa noin 0,2 % keskuskappaleen massasta.
Molemmat kuut ovat ilmeisesti syntyneet Haumean pintamateriaalista sen törmäyksessä toisen transneptunisen kohteen kanssa. Teoria selittäisi myös kohteen poikkeuksellisen nopean pyörimisliikkeen. Tätä teoriaa tukee keväällä 2007 tehty havainto viidestä pienestä Kuiperin vyöhykkeen kappaleesta, jotka liikkuvat tarkalleen samalla radalla ja joilla näyttää olevan erittäin samankaltainen koostumus kuin itse Haumean pintakerroksella.  Haumea ja nämä muut kappaleet on määritelty kuuluvaksi Haumean pikkuplaneettaryhmään. Tämän jälkeen ryhmän kappaleita on löydetty lisää.
Aiheesta muualla

Wikimedia Commonsissa on kuvia tai muita tiedostoja aiheesta .
Mike Brown: 2003EL61 (englanniksi)
JPL Small-Body Database Browser: 136108 Haumea (2003 EL61) (englanniksi)
Numbered minor planets (englanniksi)
| 0 | 1 | 2 |
| --- | --- | --- |
| Edeltäjä: (136107) 2003 EY58 | Luettelo pikkuplaneetoista | Seuraaja: (136109) 2003 FA22 |
Aurinkokunta
| --- | --- |
Kuut:  Maan ·  Marsin ·  Jupiterin ·  Saturnuksen ·  Uranuksen ·  Neptunuksen ·  Pluton ·  Haumean ·  Makemaken ·  Eriksen ·  Pikkuplaneettojen
Renkaat:  Jupiterin ·  Saturnuksen (Rhean)  ·  Chariklon ·  Uranuksen ·  Neptunuksen
Pienkappaleet:  Meteoroidit ·  Pikkuplaneetat ·  Asteroidit ·  NEA:t ·  Asteroidivyöhyke ·  Troijalaiset ·  Kentaurit ·  Damocloidit ·  Transneptuniset kohteet ·  Kuiperin vyöhyke ·  Hajanainen kiekko ·  Hillsin pilvi ·  Oortin pilvi ·  Komeetat
Merkittävät Kuiperin vyöhykkeen kappaleet
| --- | --- |
Varsinainen vyöhyke:  Pluto - Kharon - Hydra - Nix - Kerberos - Styx -  Albion - 1993 RO - 1993 SB - 1993 SC - 1998 WW31 - Orcus - Vanth - Ixion - Huya - Chaos - 2007 JH43  2002 UX25 - Varuna - 2002 TX300 - Haumea - Hiʻiaka - Namaka - Salacia - Actaea - Arrokoth - Arawn - Lempo - Hiisi - Paha - 1996 TP66 - 2003 VS2 Quaoar - Weywot - Makemake - S/2015 (136472) 1 - Rhadamanthus - Teharonhiawako - Sawiskera - Borasisi - Pabu - Deucalion - 2002 MS4 - Mors–Somnus  Varda - Ilmarë - Manwë - Sila–Nunam - Praamzius - 2002 AW197 - 2002 WC19 - 2003 AZ84 - 2009 YE7 - 2014 EZ51 - 1999 DE9 - 2004 GV9
Hajanainen kiekko:  1996 TL66 - 2010 RE64 - 2013 FY27 - 2014 AN55 - Gonggong - Xiangliu - Eris - Dysnomia - 2004 XR190 - Gǃkúnǁʼhòmdímà - Dziewanna - 2005 RM43
Haumean rata (sinisellä) verrattuna lähempänä Aurinkoa olevien planeettojen (Jupiter, Saturnus, Uranus ja Neptunus) ratoihin (punaisella).
Complete ’79 – Collectors Series Volume 1

| Complete '79 – Collector Series Volume 1 Hawkwind |
| --- | --- | --- |

Livealbumin tiedot
 Äänitetty : 1. joulukuuta 1979 Hammersmith Odeon, Lontoo ja 8. joulukuuta 1979 St. Albans, UK
 Julkaistu: 29. marraskuuta 1999
 Tuottaja(t): Hawkwind
 Tyylilaji: heavy rock progressiivinen rock space rock
 Levy-yhtiö: Voiceprint
Hawkwindin live/arkistomateriaali muut julkaisut
| Glastonbury 90 1999 | Complete '79 – Collectors Series Volume 1 1999 | Choose Your Masques – Collectors Series Volume 2 1999 |
Complete '79 – Collector Series Volume 1 on Hawkwindin livejulkaisu vuoden 1979 kiertueelta. Se on nauhoitettu Hammersmith Odeonissa 1. joulukuuta 1979, lukuun ottamatta kappaletta "Shot Down In The Night", joka on erilaista miksausta lukuun ottamatta sama versio kuin virallisella Live Seventy Nine -albumilla oleva versio (nauhoitettu 8. joulukuuta 1979, St. Albans).
Albumin julkaiseminen on kyseenalaistettu sen heikon äänenlaadun takia ja myös parempilaatuisia äänityksiä kyseiseltä kiertueelta olisi saatavilla, kuten Live Seventy Nine-albumi osoittaa. Joka tapauksessa albumilta löytyvät ainoat viralliset live-versiot kappaleista "PXR 5" ja "New Jerusalem" ja albumin kansivihko on kopio vuoden 1979 virallisesta kiertueohjelmasta.
Kappaleet

CD 1:
Shot Down In The Night (Swindells) - 7:36
Motorway City (Brock) - 9:07
Spirit Of The Age (Calvert/Brock) - 7:28 (8:01)
Urban Guerilla (Calvert/Brock) - 6:58 (6:25)
Who's Gonna Win The War (Brock) - 8:30 (5:58)
World Of Tiers (Bainbridge/Lloyd Langton) - 3:11 (5:41)
CD 2:
New Jerusalem (Blake) - 9:34
Lighthouse (Blake) - 10:08
Brainstorm (Turner) - 8:10
Satellite (Brock) - 2:41
PXR 5 (Calvert/Brock) - 5:28 (4:11)
Master Of The Universe (Turner/Brock) - 1:57 (3:14)
Silver Machine (Calvert/Brock) - 6:54 (4:00)
Levitation (Brock) - 3:28 (6:20)
Albumin kappalejaottelu on paikka paikoin virheellinen. Suluissa kappaleen todellinen kesto.
Muusikot

Dave Brock: kitara, kosketinsoittimet, laulu
Simon King: rummut
Huw Lloyd Langton: kitara
Harvey Bainbridge: basso, laulu
Tim Blake: kosketinsoittimet, laulu
Aiheesta muualla

Arvostelu Starfarer-sivustolla (Arkistoitu – Internet Archive)
Honor Blackman

Blackman jumalatar Heran roolissa elokuvassa Taistelu kultaisesta taljasta (1963).
Honor Blackman (22. elokuuta 1925 Plaistow, Lontoo – 5. huhtikuuta 2020 Lewes, East Sussex) oli englantilainen näyttelijä. Hänet tunnetaan muun muassa rooleistaan Cathy Galena TV-sarjassa Herrasmiesagentti ja Pussy Galorena James Bond -elokuvassa 007 ja Kultasormi (1964).
Blackmanin muita tunnettuja rooleja olivat Julia Daggett western-elokuvassa Shalako ja  ja Herana elokuvassa Taistelu kultaisesta taljasta. Blackman oli aktiivinen poliittisestikin: hän arvosteli usein Ison-Britannian yhteiskunnallisia ilmiöitä. Niinpä vuonna 2012 Sean Connery sai kuulla kunniansa veropakolaisuuden takia, varsinkin kun Connery oli saanut huomattavan brittiläisen arvonimen.
Blackman oli vanhin (39 vuotta) Bond-tytön näyttelijä vuoteen 2015 asti, jolloin 50-vuotias Monica Bellucci rikkoi kyseisen ennätyksen elokuvassa 007 Spectre.
Laulajana

Blackmanin yhdessä Herramiesagentti-sarjan vastanäyttelijän Patrick Macneen kanssa vuonna 1964 levyttämä kappale Kinky Boots oli yllätyshitti vuonna 1990. Toimittaja Simon Mayo soitti sitä usein BBC Radio 1:n aamuohjelmassa ja se nousi brittilistalla viidenneksi. 007 ja Kultasormi -elokuvan jälkeen Blackman levytti albumin nimeltä Everything I've Got.
Hän oli kahdesti naimisissa, vuosina 1948–1956 Bill Sankeyn kanssa ja 1961–1971 näyttelijä Maurice Kaufmanin kanssa. Hänellä on kaksi Kaufmanin kanssa adoptoitua lasta.
Aiheesta muualla

Honor Blackman Internet Movie Databasessa. (englanniksi)
Damariónas

| Damariónas Δαμαριώνας |
| --- | --- |
 Damariónasin kylä.
 Damariónas
 Koordinaatit: 37°3′9″N, 25°28′46″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702030301
Korkeus:  230 m
Väkiluku (2011):  333
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Damariónas (kreik. Δαμαριώνας) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 333 (vuonna 2011).
Luolan Neitsyt Marian (Panagía tis Spiliás) kirkko lähellä Damariónasta.
Damariónasin kylä sijaitsee Náxoksen saaren keskellä noin 16 kilometriä kaakkoon saaren keskuksesta Náxoksen kaupungista eli Chórasta. Se on rakennettu noin 230 metrin korkeuteen merenpinnasta laskettuna. Kylä on syntynyt keskiajalla noin vuonna 1400. Nykyisin se on suojeltu perinteisenä asutuksena. Damariónasin pääkirkko on omistettu Kristuksen kirkastumiselle (Metamórfosi tou Sotíros). Kylän lähellä sijaitsee luolaan rakennettu Luolan Neitsyt Marian (Panagía tis Spiliás) kirkko.
Damariónas muodostaa myös laajemman kyläyhdyskunnan (Τοπική Κοινότητα Δαμαριώνος, Topikí Koinótita Damariónos), johon kuuluvat varsinaisen Damariónasin kylän lisäksi kylät Agiassós, Damalás, Pyrgáki ja Vourvouriá. Koko yhdyskunnan väkiluku on 507. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Aiheesta muualla

Kuvia tai muita tiedostoja aiheesta Damariónas Wikimedia Commonsissa
Dance the Night Away

Dance the Night Away voi tarkoittaa jotain seuraavista kappaleista:
"Dance the Night Away", Creamin kappale vuodelta 1967
"Dance the Night Away", The Mavericksin kappale vuodelta 1998
"Dance the Night Away", Van Halenin kappale vuodelta 1979
Dance the Night Away, Twicen single vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dance the Night Away”, voi hakea sivunnimihaulla, laajalla sivunnimihaulla tai tekstihaulla.
Chrysler Pacifica

| Chrysler Pacifica |
| --- | --- |
 Malli ennen vuoden 2007-faceliftia
Valmistustiedot
Valmistusmaa:   Kanada
Valmistaja:  Chrysler
Konserni:  DaimlerChrysler (2004-2007) Chrysler LLC (2007-2008)
Valmistusvuodet:  2003–2007
Korimalli:  5-ovinen crossover
Luokka:  J-segmentti
Muotoilija:  Freeman Thomas
Seuraaja:  Dodge Journey
Tekniset tiedot
Polttoaine:  bensiini
Vetotapa:  etuveto neliveto
Mitat
Pituus:  5 042 mm (2004–2006) 5 052 mm (2007–2008)
Leveys:  2 014 mm
Korkeus:  1 689 mm (2004–2006) 1 735 mm (2007–2008)
2004-06 Chrysler Pacifica
2007 Chrysler Pacifica
Chrysler Pacifica on DaimlerChryslerin keskikokoinen crossover-SUV joka käyttää samaa pohjalevyä Chryslerin tila-autojen kanssa. Malli esiteltiin vuonna 2004 ja se on tehty Chrysler Citadel -konseptiauton pohjalta. Chryslerin mukaan Pacifica on Sports Tourer. Malli valmistetaan Kanadan Ontariossa, Windsorissa Chrysler Town & Countryn ja Dodge Grand Caravanin kanssa. Auton on suunnitellut Freeman Thomas.
Kehitys

Vuonna 2006 markkinoille tuli Limited-malli ilman nelivetoa.
Vuonna 2007 uudeksi moottorivaihtoehdoksi tuli Chryslerin 4,0-litrainen V6, samalla auto sai kevyen kasvojenkohotuksen, jossa tuli muun muassa uudet etuvalot.
Mallin valmistus loppui vuonna 2008.
Moottorit

Vaihteistona on nelivaihteinen tai kuusivaihteinen automaatti.
3.5 (EGJ)
3.8 (EGH)
4.0
Aiheesta muualla

Kuvia tai muita tiedostoja aiheesta Chrysler Pacifica Wikimedia Commonsissa
Haumean kuut

Kuva Haumeasta kuineen.
Aurinkokunnan ulko-osissa sijaitsevalla kääpiöplaneetalla Haumealla on kaksi tunnettua kuuta, Hiʻiaka ja Namaka. Niiden nimet tulevat havaijilaisesta mytologiasta. Nämä pienet kuut löydettiin vuonna 2005 W. M. Keckin obserbatoriossa Havaijissa.
Haumean kuut ovat monin tavoin epätavallisia. Niiden uskotaan syntyneen miljardeja vuosia sitten jääpirstaleista jotka irtosivat Haumean vaipasta yhteentörmäyksessä. Hiʻiakan, ulomman ja suuremman kuun pinnalla on suuria määriä jäätynyttä vettä, mikä on harvinaista Kuiperin vyöhykkeen kohteilla. Namaka, jonka massa on noin kymmenesosa Hiʻakan massasta, dynamiikka on erikoinen: sen rata on poikkeuksellisen soikea ja suurempi kuu vaikuttaa suuresti sen kiertoon.
Taulukko

| Nimi | Numero | Kuva | Keskihalkaisija (km) | Massa (kg) | Kiertoradan keskisäde (km) | Kiertoaika (d) | Löytöaika |
| --- | --- | --- | --- | --- | --- | --- | --- |
| Namaka | II |  | ~160 | (1,79 ± 1,48) × 1018 | 25657 ± 91 | 18,28 | 2005 |
| Hi'iaka | I |  | ~320 | (1,79 ± 0,11) × 1019 | 49880 ± 198 | 49,46 | 2005 |
Löytäminen ja nimeäminen

Kaksi Haumeaa (jota kutsuttiin silloin edelleen 2003 EL61:ksi) kiertävää kuuta löydettiin W.M. Keckin Observatoriossa tehtyjen havaintojen perusteella. Löydöt teki Caltechin ryhmä. Ulompi ja suurempi kuu löydettiin 26. tammikuuta 2005 ja nimeksi annettiin S/2005 (2003 EL61) 1, mutta Caltechin ryhmä antoi sille lempinimeksi Rudolph. Pienempi, sisempi kuu löydettiin 30. kesäkuuta samana vuonna ja nimeksi annettiin S/2005 (2003 EL61) 1 ja lempinimeksi Blitzen. 7. syyskuuta 2006 molemmat kuut numeroitiin ja listattiin pikkuplaneettojen katalogiin nimillä (136108) 2003 EL61 I ja II.
Kansainvälinen tähtitieteellinen unioni nimesi kuut pysyvästi samalla kerralla 2003 EL61:n kanssa 17. syyskuuta 2008: nimet olivat (136108) Haumea I Hiʻiaka sekä (136108) Haumea II Namaka. Kumpikin kuu nimettiin havaijilaisen mytologian hahmon, Haumean, tyttären mukaan. Hiʻiaka on tanssin suojelijajumalatar Havaisaarella, ja Nāmaka puolestaan veden ja meren jumalatar, joka legendan mukaan jäähdytti sisarensa Pelen laavan kun se valui mereen muuttaen sen uudeksi maaksi.
Legendan mukaan Haumean lapset tulivat hänen ruumiinsa eri osista. Kääpiöplaneetta Haumea vaikuttaa olevan lähes kokonaan kiveä, lukuun ottamatta pinnan jääkerrosta; alkuperäinen jäävaippa irtosi törmäyksessä ja siitä muodostui pieniä Haumean läheisiä kappaleita mukaan lukien sen kuut. On mahdollista että Haumeaa kiertäisi myös Namakaakin pienempiä kuita, joita ei ole vielä löydetty. Kuitenkin, Hubble-avaruusteleskooppi ei havainnut ohittaessaanselvennä Haumean läheltä kuita, joiden kirkkaus olisi yli 0,25 % Haumean kirkkaudesta. Tämä tekee siitä, että kuita olisi lisää, epätodennäköistä.